ตอนนี้ทานยาคุมแบบ 21 เม็ดค่ะ เข้าสู่สัปดาห์สุดท้ายก่อนหมดแผงปกติทานเวลา 4 ทุ่มของทุกคืน และขอไล่ timeline ตามนี้ค่ะ- คืนวันศุกร์ (5 กพ 64) จำได้ว่าทานยาตามปกติ- แต่คืนวันเสาร์ (6 กพ 64) ลืมทานยาคุม- เช้าวันอาทิตย์ (7 กพ 64) นึกได้ว่าเมื่อคืนลืมทานยาเลยรีบไปทาน แต่พอเอาแผงมาดูกลับพบว่ายาของเม็ดวันศุกร์ (ที่นึกว่าทานไปแล้ว) ยังอยู่ เลยเข้าใจว่าลืมทานสองวัน เลยทานยาของทั้งวันศุกร์และวันเสาร์ไปพร้อมกัน- หลังจากทานยาคุมไป 2 เม็ดเช้านี้ยังมีความสงสัย เพราะจำได้ว่าวันศุกร์ทานยาตามปกติ เลยกลับมาดูที่แผงยาคุมอีกที ปรากฎว่าวันศุกร์น่าจะทานยาไปแล้วจริงๆ แต่ไปทานยาสลับเม็ด (เป็นทานยาของวันศุกร์ ซึ่งเป็นวันสุดท้ายของแผงค่ะ)เลยอยากสอบถามว่าทั้งทานยาสลับ ลืมทานยา และ(น่าจะ)ทานยาเกิน แบบนี้ควรทำอย่างไรดีคะ
สวัสดีค่ะ จริงๆแล้วการรับประทานยาคุมสลับเม็ดนั้น อาจจะไม่มีผลใดๆต่อประสิทธิภาพของยาคุมเลยก็ได้ ถ้าเป็นยาคุมชนิดที่ฮอร์โมนเท่ากันทุกเม็ด ซึ่งส่วนใหญ่ก็มักจะเป็นเช่นนั้นและหากลืมกินยาไป 1 วัน ก็คือให้รีบกินทันทีทึ่นึกได้ และกินเม็ดที่เหลือต่อไปตามปกติ ดังนั้นจากที่กล่าวมาก็ดูเหมือนจะมีการกินชดเชยไปแล้วหากไม่สบายใจ แนะนำนำชนิดยาคุมไปปรึกษาแพทย์หรือเภสัชกรใกล้บ้านอีกครั้ง ถ้าเป็นชนิดที่ฮอร์โมนเท่ากันทุกเม็ด กินสลับกันได้ ก็ให้กินยาที่เหลือในแผงต่อไปตามปกติจนหมดแผง และสังเกตรอบเดือนในช่วงเว้นยา 7 วันอีกครั้ง ถ้าประจำเดือนไม่มา ก็ควรตรวจการตั้งครรภ์ก่อนจะเริ่มยาแผงต่อไปค่ะ